[{"text_idx": "#000001", "text": "Bu oedi mawr ar yr A470 a'r M4 wedi i lori droi drosodd a gollwng cemegau."}, {"text_idx": "#000002", "text": "Cafodd y ffordd ddeuol i gyfeiriad y gogledd ei chau fore Mercher wedi'r digwyddiad o dan Gyfnewidfa Coryton ger Tongwynlais."}, {"text_idx": "#000003", "text": "Am gyfnod cafodd y ffordd i gyfeiriad y de ei chau."}, {"text_idx": "#000004", "text": "Dywed yr heddlu fod y ffordd wedi ailagor i'r ddau gyfeiriad am 18:40."}, {"text_idx": "#000006", "text": "Dywedodd llefarydd ar ran y Gwasanaeth Ta\u0302n; \"Dyw'r cemegau ddim yn beryglus iawn.\""}, {"text_idx": "#000008", "text": "Gan fod llwyth y lori'n fawr, dywedodd yr heddlu fod angen \"cryn dipyn o amser\" i glirio'r ffordd."}, {"text_idx": "#000009", "text": "Ychwanegon nhw y gallai'r digwyddiad effeithio ar draffig yn teithio i Gaerdydd ar gyfer ge\u0302m Awstralia v Fiji yn Stadiwm y Mileniwm."}, {"text_idx": "#000010", "text": "Os oes gan unrhywun wybodaeth am y digwyddiad, fe ddylai ffonio'r heddlu ar 101 a dyfynnu 1500350972."}, {"text_idx": "#000011", "text": "Roedd rhybudd y gallai teithwyr ar drenau wynebu oedi wedi i gorff dyn gael ei ddarganfod ar reilffordd yng ngogledd Caerdydd."}, {"text_idx": "#000012", "text": "Fe gafodd y gwasanaethau brys eu galw i orsaf Lefel Uchaf y Mynydd Bychan ychydig wedi 12:00 ddydd Mercher."}, {"text_idx": "#000014", "text": "Prif StraeonGwasanaeth Bwcabws y gorllewin yn dod i benCyhoeddwyd2 awr yn o\u0302l'Mor bwysig' trafod iechyd meddwl yn y dosbarthCyhoeddwyd1 awr yn o\u0302l'Difrod difrifol' i glwb golff Clydach wedi llifogyddCyhoeddwyd2 awr yn o\u0302l"}, {"text_idx": "#000017", "text": "'Difrod difrifol' i glwb golff Clydach wedi llifogydd"}, {"text_idx": "#000021", "text": "Pa ochr i'r ffens? Portread artist dur o'r byd wedi Brexit"}]